### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. marts 2025 har vedtaget Magistratens foranstående indstilling af 4. marts 2025.

Venstres byrådsgruppe tog forbehold.

Liberal Alliances byrådsgruppe kunne ikke tiltræde indstillingen.

###

.

### Resume

I aftale om Grøn Mobilitetsplan og Budgetforlig 2025 besluttede byrådet at stille en lånegaranti på op til 500 mio. kr. til investeringer i letbanens etape 1.

[adresse] og Region Midtjylland har ansøgt om lånedispensation til:

- at Aarhus Letbane med lånegaranti fra AAK og RM optager lån til investeringer i letbanen

- at lånet løber over 40 år, subsidiært 30 år

- at AAKs samlede låneramme ikke påvirkes af låne-garantistillelsen

Hvis der ikke opnås dispensationen fra lånerammen, vil det kræve, at der sker en væsentlig omprioritering af andre anlægsprojekter, som kræver finansiering via lånerammen.

Hvis ansøgningen godkendes, indstilles det, at Aarhus Letbane bemyndiges til at optage lån til nye togsæt og Rude Havvej-projektet. Videre lånoptag til investeringer i letbanens etape 1 skal godkendes af interessentskabet Aarhus Letbane.

Derudover indstilles det, at Teknik og Miljø og Borgmesterens Afdeling bemyndiges til at indgå en samarbejdsaftale med Odder Kommune ifm. Rude Havvej-projektet.

### Beslutningspunkter

Det indstilles:

At 1) byrådet bemyndiger Aarhus Kommunes repræsentanter i interessentskabsmødet i Aarhus Letbane I/S til at træffe beslutning om at optage lån på samlet op til 1 mia. kr. til indkøb af nye togsæt, gennemførelse af Rude Hav-vej-projektet, etablering af depotfaciliteter og øvrige in-frastrukturprojekter i forbindelse med letbanens etape 1.

At 2) byrådet bemyndiger Borgmesterens Afdeling og Teknik og Miljø til for [adresse] at stille en låne-garanti på op til 500 mio. kr. for driftsrelaterede anlægs-lån, som optages af Aarhus Letbane I/S til investeringer i letbanens etage 1. Beslutningen er betinget af, at Region Midtjylland stiller garanti for et tilsvarende beløb, og at kommunen opnår dispensation fra lånebekendtgørelsen i forhold til kommunens låneramme og lånets løbetid.

At 3) byrådet bemyndiger Teknik og Miljø og Borgmesterens Afdeling til at indgå samarbejdsaftale med Odder Kommune om Rude Havvej-projektet.

At 4) byrådet godkender, at Aarhus Letbane opstarter forprojekt for depotudvidelse i banegraven. Senere i 2025 vil byrådet og regionsrådet få fremlagt forslag til, hvilken model for depotudvidelse, der skal vælges.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 04-03-2025

Nicoline Nissen: 6

Fremsendes til [adresse] med bemærkning, at Magistraten i mødet den 4. marts 2025 anbefaler, at byrådet tiltræder Magistratsafdelingen for Teknik og Miljøs indstilling af 20. februar 2025.

Venstre tog forbehold.

Einar Svendsen, Peter Friis og Daniel Jakobsen var forhindret i at deltage i sagens behandling.